hvordan kan nogle seo-firmaer garantere en bestemt placering i google?
det kan de heller ikke! ingen andre end søgemaskinerne selv kan udstede en sådan garanti og de gør det ikke.
der er dog nogle seo-firmaer, der tilbyder kun at opkræve betaling for deres arbejde, såfremt de opnår nogle bestemte topplaceringer for dig. det kan man i princippet godt. det er en betalingsgaranti – ikke en resultatgaranti.
jeg vil dog ikke anbefale, at du afregner på basis af placering. i praksis har det vist sig, at netop aftaler der baserer sig på placeringer af mange forskellige årsager, alt for ofte ender med, at kunde og leverandør bliver uenige om, om resultaterne nu også er opnået. det er nemlig ikke så let at måle rankings helt objektivt.
aftaleformer med stor risiko for at parterne bliver sure på hinanden, synes jeg ikke er gode.